Algimantas Stanislovas Gečys

Algimantas Stanislovas Gečys (g. 1933 m. liepos 16 d. Kaune) – Lietuvos ir JAV lietuvių visuomenės veikėjas, inžinierius.

 Biografija 
1944 m. su tėvais pasitraukė į Vokietiją. 1949 m. apsigyveno JAV. 1957 m. Filadelfijoje baigė Drekselio technologijos institutą, 1967 m. – magistrantūros studijas.

1957–1988 m. dirbo automobilių ir traukinių gamybos bendrovėje „The Budd Company“. 1989–1999 m. JAV finansų departamento monetų kalyklos skyriaus vyr. inžinierius.

1956–1958 m. Studentų ateitininkų, Lietuvių studentų sąjungų veikėjas. 1957–1963 m. Filadelfijos baltų komiteto pirmininkas. JAV lietuvių bendruomenės veikėjas: 1971–1973 m. krašto valdybos vicepirmininkas, 1974–1976 m., 1979–1981 m., 1991–1994 m. visuomeninių reikalų tarybos, 1976–1979 m., 1985–1986 m. ir 2001–2003 m. krašto valdybos pirmininkas, 1987–1988 m. krašto valdybos administratorius. Pasaulio lietuvių bendruomenės veikėjas, 1981–1984 m. valdybos vicepirmininkas. 1988–1992 m. Pensilvanijos lietuvių kilmės gyventojų atstovas, tarpininkavo tarp jį paskyrusių valstijos gubernatoriaus administracijos ir lietuvių bendruomenės. Nuo 1994 m. Lietuvos ambasados JAV konsultacinės tarybos narys. Parašė mokslinių straipsnių, bendradarbiauja lietuvių spaudoje.

 Įvertinimas 
 2003 m. Lietuvos didžiojo kunigaikščio Gedimino ordino Komandoro kryžius

 Šaltiniai 

Kategorija:Lietuvos inžinieriai
Kategorija:JAV lietuviai
Kategorija:Ateitininkai